《改席韩伯仪迎薰阁听主人弹琴》
明代·张萱

落日高楼席更移，朱阑粉堞拥参差。山连象岭回成扆，郭带榕溪曲作池。

玉轸清商翻调古，华灯寒烬醉归迟。知君瓜已东门熟，莫惜频频倒接䍦。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。